Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2022 m. lapkričio 25 d. Nr.

Vilnius

Posėdis vyko nuo 10:00 val. iki 12:27 val.

Posėdis vyko nuotoliniu būdu.

Posėdžio pirmininkė – Valstybinės kultūros paveldo komisijos (toliau – Paveldo komisija) pirmininkė doc. dr. Vaidutė Ščiglienė.

Posėdžio sekretorė – Paveldo komisijos Kultūros paveldo apsaugos analizės grupės Visuomenės informavimo specialistė Agnė Rymkevičiūtė.

Dalyvavo:

Paveldo komisijos nariai (nuotoliniu būdu) – Paveldo komisijos pirmininkė doc. dr. Vaidutė Ščiglienė,Paveldo komisijos nariai dr. Rūta Kačkutė (atsijungė 11:33 val.), dr. Dalė Puodžiukienė (atsijungė 10:45 val.), dr. Vaidas Petrulis, Raimundas Balza, dr. Dalia Vasiliūnienė, Andrijana Filinaitė, dr. Erika Kielė, dr. Viltė Janušauskaitė,doc. dr. Salvijus Kulevičius.

Augis Gučas, prof. dr. Kęstutis Zaleckis posėdyje nedalyvavo.

Kvorumo buvimas – yra.

Paveldo komisijos administracijos darbuotojai (nuotoliniu būdu) – Viktorija Gadeikienė, Rimantas Bitinas, Artūras Stepanovič, Artūras Bundonis, Agnė Pancerovaitė, Jolita Šimelionienė.

Kiti dalyviai (nuotoliniu būdu): Vidmantas Bezaras (Kultūros paveldo departamento (toliau –KPD) direktorius), Rita Kuncevičienė (KPD Apskaitos, inventorizavimo ir registro skyriaus vedėja), Kristina Zdanavičiūtė-Meškauskienė (KPD Apskaitos, inventorizavimo ir registro skyriaus vyriausioji specialistė), Donata Armanavičienė (KPD veiklos koordinavimo skyriaus vedėja), Sigita Bugenienė (Kultūros ministerijos Kultūros paveldo politikos grupės patarėja).

**DARBOTVARKĖ:**

1. Dėl dvarų sodybų apsaugos;
2. Dėl Kilnojamųjų kultūros vertybių apsaugos įstatymo;
3. Dėl kilnojamųjų kultūros vertybių įrašymo į Kultūros vertybių registrą;
4. Dėl Kultūros politikos pagrindų įstatymo projekto rengimo;
5. Dėl Valstybinės kultūros paveldo komisijos nuostatų keitimo.
6. Kiti klausimai. Dėl kilnojamųjų kultūros vertybių vertinimo atrankos kriterijų aprašo patvirtinimo.

Posėdžio metu darbotvarkė papildyta 6 klausimu: Kiti klausimai. Dėl kilnojamųjų kultūros vertybių vertinimo atrankos kriterijų aprašo patvirtinimo.

*Bendru sutarimu papildytai darbotvarkei pritarta.*

*10:00 val.* **1. SVARSTYTA.** Dėl dvarų sodybų apsaugos.

**NUTARTA.** Pagal Paveldo komisijai teiktą rašto projektą bei Paveldo komisijos posėdyje pateiktus pasiūlymus formuluoti sprendimo „Dėl dvarų sodybų apsaugos“ projektą. Sprendimo projektą teikti 2022 m. gruodžio 16 d. posėdyje.

*10:47 val.* **2. SVARSTYTA.** Dėl Kilnojamųjų kultūros vertybių apsaugos įstatymo.

**NUTARTA.** 1.Parengti raštą Kultūros ministerijai, išreiškiant susirūpinimą dėl Kilnojamųjų kultūros vertybių įstatymo ir su juo susijusių problemų. 2. Remiantis Paveldo komisijos posėdyje išsakytomis pastabomis, rengti sprendimo „Dėl Kilnojamųjų kultūros vertybių įstatymo“ projektą, atkreipiant dėmesį į esmines šio įstatymo problemas.

*11:17 val.* **3. SVARSTYTA.** Dėl kilnojamųjų kultūros vertybių įrašymo į Kultūros vertybių registrą;

Balsavimas: Pritarti / Nepritarti Paveldo komisijos nutarimui „Dėl Krekenavoje saugomos koplytėlės, Antazavės Dievo Apvaizdos, Batakių Šv. Onos, Čekiškės Švč. Trejybės, Imbrado Nukryžiuotojo Jėzaus, Lomių Kristaus Atsimainymo, Šilavoto Švč. Jėzaus Širdies, Veiverių Šv. Liudviko, Antalieptės Šv. Kryžiaus Atradimo, Dusetų Švč. Trejybės, Lapių Šv. Jono Krikštytojo, Linkuvos Švč. Mergelės Marijos Škaplierinės, Salako Švč. Mergelės Marijos Sopulingosios, Vajasiškio Šv. Jono Krikštytojo bažnyčiose ir Karmėlavos Šv. Onos viešojoje koplyčioje esančių kilnojamųjų kultūros vertybių, registruotų kultūros vertybių registre kaip nekilnojamosios, duomenų tikslinimo ir kultūrinę vertę turinčių kilnojamųjų daiktų įrašymo į kultūros vertybių registrą.“

Už – 9

Prieš – 0

Susilaikė – 0

**NUTARTA.** Po balsavimo pritarti Paveldo komisijos nutarimui „Dėl Krekenavoje saugomos koplytėlės, Antazavės Dievo Apvaizdos, Batakių Šv. Onos, Čekiškės Švč. Trejybės, Imbrado Nukryžiuotojo Jėzaus, Lomių Kristaus Atsimainymo, Šilavoto Švč. Jėzaus Širdies, Veiverių Šv. Liudviko, Antalieptės Šv. Kryžiaus Atradimo, Dusetų Švč. Trejybės, Lapių Šv. Jono Krikštytojo, Linkuvos Švč. Mergelės Marijos Škaplierinės, Salako Švč. Mergelės Marijos Sopulingosios, Vajasiškio Šv. Jono Krikštytojo bažnyčiose ir Karmėlavos Šv. Onos viešojoje koplyčioje esančių kilnojamųjų kultūros vertybių, registruotų kultūros vertybių registre kaip nekilnojamosios, duomenų tikslinimo ir kultūrinę vertę turinčių kilnojamųjų daiktų įrašymo į kultūros vertybių registrą.“

*11:24 val.* **4. SVARSTYTA.** Dėl Kultūros politikos pagrindų įstatymo projekto rengimo.

**NUTARTA.** Sudaryti darbo grupę „Dėl Kultūros politikos pagrindų įstatymo projekto rengimo“. Darbo grupės nariai: dr. Vaidas Petrulis, Raimundas Balza, doc. dr. Salvijus Kulevičius, doc. dr. Vaidutė Ščiglienė.

*11:43 val.* **5. SVARSTYTA.** Dėl Valstybinės kultūros paveldo komisijos nuostatų keitimo.

Balsavimas: Pritarti / Nepritarti Paveldo komisijos sprendimui „Dėl Valstybinės kultūros paveldo komisijos 2018 m. rugsėjo 28 d. sprendimo Nr. S-7(6.2.-224) „Dėl Valstybinės kultūros paveldo komisijos nuostatų patvirtinimo“ pakeitimo“.

Už – 8

Prieš – 0

Susilaikė – 0

**NUTARTA.** Po balsavimo pritarti Paveldo komisijos sprendimui „Dėl Valstybinės kultūros paveldo komisijos 2018 m. rugsėjo 28 d. sprendimo Nr. S-7(6.2.-224) „Dėl Valstybinės kultūros paveldo komisijos nuostatų patvirtinimo“ pakeitimo“.

*12:06 val.* **6. SVARSTYTA**. Kiti klausimai. Dėl kilnojamųjų kultūros vertybių vertinimo atrankos kriterijų aprašo patvirtinimo.

**NUTARTA.** Remiantis Paveldo komisijos posėdyje išsakytomis pastabomis, parengti raštą Kultūros ministerijai.

Posėdžio pabaiga – 12:27 val.

Posėdžio pirmininkė doc. dr. Vaidutė Ščiglienė

Posėdžio sekretorė Agnė Rymkevičiūtė